**z 29. novembra 2022,**

**ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení zákona č. 321/2014 Z. z., zákona č. 331/2015 Z. z., zákona
č. 290/2016 Z. z., zákona č. 177/2018 Z. z., zákona č. 302/2018 Z. z., zákona č. 221/2019 Z. z., zákona č. 298/2019 Z. z., zákona č. 155/2020 Z. z., zákona č. 349/2020 Z. z. a zákona č. 402/2022 Z. z. sa mení a dopĺňa takto:

1. V § 2 písm. a) sa vypúšťajú slová „tradície a histórie banských činností,“.
2. V § 2 písm. e) sa za slovo „výroby“ vkladá čiarka a slová „výskumu a vývoja“.
3. V § 3 ods. 1 sa vypúšťa písmeno e).

Doterajšie písmeno f) sa označuje ako písmeno e).

1. V § 3 ods. 2 sa vypúšťajú slová „alebo reprezentatívnemu združeniu baníckych spolkov a cechov“.
2. V § 3 ods. 4 sa slová „písomného poverenia ministerstva; na odstránenie havárie starého banského diela na základe písomného pokynu ministerstva“ nahrádzajú slovami „písomnej zmluvy o poskytnutí dotácie“.
3. V § 3 ods. 7 sa slová „1 písm. f)“ nahrádzajú slovami „1 písm. e)“.
4. V § 6 odsek 1 znie:

„(1) Dotáciu podľa § 2 písm. d) možno poskytnúť na financovanie projektov v oblasti ochrany spotrebiteľa, ktorých predmet a podmienky realizácie určí ministerstvo vo výzve na predkladanie žiadostí, ktorú zverejňuje na svojom webovom sídle podľa § 11 ods. 9 písm. c).“.

1. § 7 znie:

 „§ 7

1. Dotáciu podľa § 2 písm. e) možno poskytnúť na
2. výstavbu, prestavbu, rekonštrukciu a preložku
3. prístupovej komunikácie alebo železničnej vlečky,
4. kanalizácie, prečerpávacej stanice alebo čistiarne odpadových vôd,
5. prípojky vody, vodojemu alebo čerpacej stanice,
6. prípojky plynu vrátane hlavného uzáveru plynu a plynárenského zariadenia alebo regulačnej stanice plynu,
7. elektrickej prípojky alebo transformačnej stanice,
8. preložku vedení a telekomunikačných zariadení,11a) alebo vybraných líniových stavieb,11b)
9. terénne úpravy, vrátane asanácie v zóne vyčlenenej územným plánom pre priemysel,
10. náklady na projektovú dokumentáciu stavieb alebo činností podľa písmen a) až c) a f) až j),
11. náklady na štúdiu realizovateľnosti projektu súvisiaceho s rozvojom priemyselnej výroby, výskumu a vývoja a služieb,
12. výkup pozemkov pod stavbami realizovanými podľa písmena a) alebo pod inžinierskymi stavbami vo vlastníctve žiadateľa, ktoré žiadateľ uvedie v projekte podľa § 10 ods. 6 písm. b),
13. odkúpenie nefunkčnej alebo nevyužívanej nehnuteľnosti v zóne vyčlenenej územným plánom obce pre priemysel,
14. výstavbu, prestavbu, rekonštrukciu alebo odstránenie nehnuteľnosti v zóne vyčlenenej územným plánom pre priemysel,
15. odkúpenie alebo rekonštrukciu prístupovej komunikácie k nehnuteľnosti podľa písmen g) a h) vrátane súvisiacich inžinierskych sietí uložených v cestnom telese prístupovej komunikácie,
16. odstránenie alebo zmiernenie negatívneho environmentálneho vplyvu spôsobeného priemyselnou výrobou v zóne vyčlenenej územným plánom pre priemysel,
17. archeologický výskum,12)
18. geologické práce,13)
19. vybrané geodetické a kartografické činnosti,14)
20. úhradu nákladov obchodnej spoločnosti založenej ministerstvom, ktorá zabezpečuje realizáciu účelu, na ktorý sa dotácia poskytuje, vyplývajúceho
z mandátnej zmluvy podľa § 10 ods. 6 písm. g).
21. Na účely poskytnutia dotácie podľa odseku 1 sa rozumie
22. úlohami súvisiacimi s prípravou územia na zabezpečenie rozvoja investícií úlohy realizované za účelom vytvorenia vhodných podmienok na zabezpečenie rozvoja investícií súvisiace najmä s výstavbou, prestavbou, rekonštrukciou a preložkou stavebných objektov, výstavbou, prestavbou, rekonštrukciou, odstránením a odkúpením nehnuteľností v zóne vyčlenenej na realizáciu projektov súvisiacich s rozvojom priemyselnej výroby, výskumu a vývoja a služieb, výkupom pozemkov, zabezpečením prác, prieskumov a projektovej dokumentácie a úhrada nákladov vynaložených na kompenzačné opatrenia potrebné na zmiernenie následkov vyvolaných zvýšenou ekonomickou aktivitou,
23. mimoriadnymi a naliehavými úlohami súvisiacimi s investíciou investora neodkladné úlohy nutné pre realizáciu investície investora, súvisiace najmä
s výstavbou, prestavbou, rekonštrukciou a preložkou stavebných objektov, výstavbou, prestavbou, rekonštrukciou, odstránením a odkúpením nehnuteľností v zóne vyčlenenej na realizáciu projektov súvisiacich s rozvojom priemyselnej výroby, výskumu a vývoja a služieb, výkupom pozemkov, zabezpečením prác, prieskumov a projektovej dokumentácie a úhrada nákladov vynaložených na kompenzačné opatrenia potrebné na zmiernenie následkov vyvolaných zvýšenou ekonomickou aktivitou,
24. zónou vyčlenenou územným plánom pre priemysel územie vymedzené
v schválenom územnom pláne obce alebo územnom pláne zóny ako územie, ktorého funkčné využitie je určené na priemyselnú výrobu, výskum a vývoj
a súvisiace služby,
25. začatím prác na realizácii účelu, na ktorý sa dotácia poskytuje vznik záväzku žiadateľa, na základe ktorého je realizácia účelu dotácie nezvratná, najmä objednanie stavebných prác, objednanie projektovej dokumentácie, objednanie dlhodobého majetku alebo kúpa dlhodobého majetku; prípravné práce, ako je vypracovanie štúdie uskutočniteľnosti, podpis mandátnej zmluvy s obchodnou spoločnosťou založenou ministerstvom, uskutočnenie verejného obstarávania
a získanie povolení,15) sa nepovažuje za začatie prác,
26. poskytnutím dotácie deň účinnosti zmluvy o poskytnutí dotácie,
27. orgánom verejnej správy orgán štátnej správy alebo orgán územnej samosprávy.
28. Dotáciu podľa odseku 1 písm. a) až c) a j) až m) možno poskytnúť len, ak sa pozemok, na ktorom bude účel dotácie realizovaný, nachádza v správe alebo vo vlastníctve žiadateľa alebo v správe alebo vo vlastníctve orgánu verejnej správy alebo osoby zriadenej orgánom verejnej správy.
29. Dotáciu podľa odseku 1 možno poskytnúť
30. obci alebo vyššiemu územnému celku na plnenie úloh súvisiacich s prípravou územia na zabezpečenie rozvoja investícií v zóne vyčlenenej na realizáciu projektov súvisiacich s rozvojom priemyselnej výroby, výskumu a vývoja
a služieb,
31. obci alebo vyššiemu územnému celku na plnenie mimoriadnych a naliehavých úloh súvisiacich s investíciou investora, ktorý zriadil alebo zriadi svoju prevádzkareň v zóne vyčlenenej na realizáciu projektov súvisiacich s rozvojom priemyselnej výroby, výskumu a vývoja a služieb,
32. obchodnej spoločnosti založenej ministerstvom na realizáciu činností uvedených v projekte16) schválenom vládou.
	1. Ministerstvo vyhlasuje výzvu na predkladanie žiadostí o dotácie podľa § 2 písm. e) na svojom webovom sídle najmenej tri mesiace pred termínom predkladania žiadostí. Ministerstvo môže vyhlásiť aj čiastkovú výzvu, ktorá zahŕňa vybrané účely dotácie podľa odseku 1. O dotáciu poskytovanú v súvislosti s plnením mimoriadnych a naliehavých úloh súvisiacich s investíciou investora podľa odseku 4 písm. b) a o dotáciu poskytovanú v súvislosti s realizáciou činností uvedených v zámere schválenom vládou podľa odseku 4 písm. c) možno požiadať aj bez vyhlásenej výzvy na predkladanie žiadostí.
	2. Žiadateľ sa môže podieľať na spolufinancovaní účelu dotácie podľa odseku 1, ak preukáže zabezpečenie spolufinancovania z vlastných zdrojov alebo iných zdrojov, ktoré nepredstavujú štátnu pomoc ani minimálnu pomoc, najmenej vo výške 5 %
	z celkového rozpočtu projektu. Ak nie je dotácia poskytnutá v požadovanej výške, spolufinancovanie z vlastných zdrojov alebo iných zdrojov sa môže znížiť úmerne
	k výške poskytnutej dotácie.
33. Obec alebo vyšší územný celok, ktorý je prijímateľom dotácie podľa odseku 1 má povinnosť
	1. zrealizovať účel dotácie v súlade so žiadosťou a zmluvou o poskytnutí dotácie,
	2. zdržať sa prevodu správy alebo prevodu vlastníckeho práva k stavebným objektom alebo pozemkom, na ktoré mu bola poskytnutá dotácia podľa odseku 1 písm. a), b) alebo písm. f) na inú osobu v období 10 rokov od poskytnutia dotácie s výnimkou prevodu správy alebo prevodu vlastníckeho práva na orgán verejnej správy alebo osobu zriadenú orgánom verejnej správy,
	3. zdržať sa odstránenia funkčného využitia územia, dokladovaného prílohou žiadosti podľa § 10 ods. 6 písm. e), z územného plánu obce alebo územného plánu zóny na ploche, na ktorej sa nachádza nehnuteľnosť alebo prístupová komunikácia, na ktorú mu bola poskytnutá dotácia podľa odseku 1 písm. g), h) alebo písm. i) v období 15 rokov od poskytnutia dotácie.
34. Obec alebo vyšší územný celok, ktorý je prijímateľom dotácie podľa odseku 1 má povinnosť v prípade prevodu vlastníckych práv k nehnuteľnosti alebo prístupovej komunikácii, na ktorú mu bola poskytnutá dotácia podľa odseku 1 písm. g), h) alebo písm. i), vykonať prevod vlastníckych práv pri dodržaní pravidiel štátnej pomoci a minimálnej pomoci17) alebo vykonať prevod vlastníckych práv za trhovú cenu v danom čase.
35. Prijímateľ dotácie podľa odseku 1 má povinnosť
	1. predkladať ministerstvu ročné správy o použití dotácie a zostatku dotácie,
	2. predložiť záverečnú správu do troch mesiacov odo dňa vyčerpania dotácie,
	3. zverejniť na svojom webovom sídle, ak ho má zriadené, alebo na úradnej tabuli informáciu o prijímateľovi dotácie, poskytovateľovi dotácie, účele dotácie a výške dotácie do troch mesiacov od poskytnutia dotácie a zachovať ju najmenej počas dvoch rokov od jej zverejnenia.
36. Obec alebo vyšší územný celok, ktorý je prijímateľom dotácie a porušil povinnosť podľa odseku 7 písm. a) alebo písm. c), alebo podľa odseku 8, vráti poskytnutú dotáciu v celej výške.
37. Obec alebo vyšší územný celok, ktorý je prijímateľom dotácie a porušil povinnosť podľa odseku 7 písm. b), vráti časť dotácie, ktorej sa porušenie povinnosti týka. Ak časť, ktorej sa porušenie povinnosti podľa prvej vety týka prekročí podiel 75 % poskytnutej dotácie, prijímateľ dotácie vráti poskytnutú dotáciu v celej výške.“.

Poznámky pod čiarou k odkazom 11a až 17 znejú:

„11a) § 2 ods. 15 a 33 zákona č. 452/2021 Z. z. o elektronických komunikáciách.

11b) § 139 ods. 3 písm. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

12) § 36 ods. 1 zákona č. 49/2002 Z. z. o ochrane pamiatkového fondu.

13) § 2 zákona č. 569/2007 Z. z. o geologických prácach (geologický zákon) v znení neskorších predpisov.

14) § 6 zákona Národnej rady Slovenskej republiky č. 215/1995 Z. z. o geodézii a kartografii v znení neskorších predpisov.

15) § 32 a 54 zákona č. 50/1976 Zb. v znení neskorších predpisov.

16) Napríklad § 2 písm. e) zákona č. 371/2021 Z. z. o významných investíciách.

17) Napríklad § 2 ods. 2 písm. d) zákona č. 57/2018 Z. z. o regionálnej investičnej pomoci a o zmene a doplnení niektorých zákonov.“.

1. V § 8b ods. 3 písm. b) sa slová „najviac vo výške 95 %“ nahrádzajú slovami „do výšky 100 %“.
2. V § 9 odsek 1 znie:

„(1) Žiadosť o poskytnutie dotácie (ďalej len „žiadosť“) sa predkladá v elektronickej podobe autorizovaná kvalifikovaným elektronickým podpisom21) alebo uznaným spôsobom autorizácie21a) oprávnenej osoby vrátane jej príloh podľa § 10. Ak vzniknú pochybnosti pri overení kvalifikovaného elektronického podpisu alebo uznaného spôsobu autorizácie, môže ministerstvo oprávnenú osobu podľa prvej vety vyzvať na dodatočné preukázanie totožnosti.“.

Poznámky pod čiarou k odkazom 21 a 21a znejú:

„21) Čl. 3 ods. 12 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014) v platnom znení.

21a) § 23 ods. 2 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.“.

1. V § 9 sa vypúšťa odsek 4.

Doterajšie odseky 5 až 7 sa označujú ako odseky 4 až 6.

1. V § 9 ods. 5 sa slová „ v dvoch rovnopisoch každoročne do 31. januára“ nahrádzajú slovami „do termínu uvedeného vo výzve na predkladanie žiadostí“ a slová „v prílohe č. 2“ nahrádzajú slovami „vo výzve na predkladanie žiadostí uverejnenej na webovom sídle ministerstva“.
2. V § 9 ods. 6 sa slová „investičnom zámere“ nahrádzajú slovom „projekte“.
3. V § 10 ods. 1 sa vypúšťa písmeno d).
4. V § 10 ods. 5 sa vypúšťajú písmená d) a e).

Doterajšie písmená f) až k) sa označujú ako písmená d) až i).

1. V § 10 ods. 5 písm. d) sa na konci pripájajú tieto slová „vo formáte medzinárodného bankového čísla účtu (IBAN)“.
2. V § 10 odsek 6 znie:

„(6) Prílohou k žiadosti podľa § 2 písm. e) sú

1. doklady preukazujúce splnenie podmienok podľa osobitného predpisu,23)
2. projekt súvisiaci s rozvojom priemyselnej výroby, výskumu a vývoja a služieb, ktorý obsahuje
3. názov projektu,
4. miesto realizácie projektu zakreslené do leteckej alebo satelitnej snímky s mierkou, z ktorého bude zreteľné umiestnenie projektu a vzťah k okolitému územiu,
5. plánovaný harmonogram realizácie účelu dotácie,
6. popis projektu, v ktorom žiadateľ uvedie podrobný rozpis a odôvodnenie úloh súvisiacich s prípravou územia na zabezpečenie rozvoja investícií
a regionálnym rozvojom obce alebo vyššieho územného celku alebo mimoriadnych a naliehavých úloh súvisiacich s investíciou investora a regionálnym rozvojom obce alebo vyššieho územného celku,
7. detailný štruktúrovaný rozpočet projektu, ktorým žiadateľ preukazuje výšku požadovanej dotácie; ak účel dotácie zahŕňa stavebné objekty, rozpočet je vypracovaný autorizovanou osobou,26) ak ešte neprebehlo verejné obstarávanie, žiadateľ musí rozpočet dodatočne spresniť na základe jeho výsledku,
8. výkaz výmer na jednotlivé stavebné objekty, ak sa ich projekt týka,
9. informácie potrebné na vyhodnotenie kritérií uvedených vo výzve na predkladanie žiadostí, ak sa žiadosť podáva na základe výzvy na predkladanie žiadostí,
10. doklady týkajúce sa stavieb, ak je predmetom žiadosti dotácia na výstavbu, zmenu stavby alebo stavebné úpravy, a to
	1. právoplatné rozhodnutie o povolení stavby a ak žiadateľ nemá právoplatné rozhodnutie o povolení stavby, čestné vyhlásenie o dodatočnom predložení právoplatného stavebného povolenia s uvedením lehoty jeho predloženia nie dlhšej ako štyri mesiace od dátumu doručenia žiadosti alebo nie dlhšej ako šesť mesiacov od dátumu doručenia žiadosti, ak účel dotácie zahŕňa aj dotáciu podľa § 7 ods. 1 písm. d),
11. doklad o ohlásení stavby príslušnému stavebnému úradu,
12. údaje podľa osobitného predpisu23b) potrebné na účel overenia vlastníckeho práva k stavbe alebo doklad, ktorým stavebník preukazuje iné právo
k stavbe,25) alebo súhlas vlastníka stavby, ktoré ho oprávňujú vykonať zmenu stavby alebo stavebné úpravy, ak ide o zmenu stavby alebo stavebné úpravy,
13. čestné vyhlásenie žiadateľa o správnosti, pravdivosti a úplnosti údajov
a informácií uvedených v žiadosti, vrátane príloh k žiadosti a o tom, že nedošlo
k začatiu prác na realizácii účelu dotácie pred podaním žiadosti na ministerstvo,
14. doklad, ktorým žiadateľ preukáže, že územie, na ktorom sa má realizovať účel dotácie alebo bezprostredne susediace územie je vymedzené v schválenom územnom pláne obce alebo územnom pláne zóny ako územie, ktorého funkčné využitie je určené na priemyselnú výrobu, výskum a vývoj a súvisiace služby,
15. znalecký posudok vypracovaný odborne spôsobilou osobou27) nie starší ako štyri mesiace, ak je predmetom žiadosti dotácia podľa § 7 ods. 1 písm. f), g) alebo písm. i),
16. mandátna zmluva s obchodnou spoločnosťou založenou ministerstvom, prostredníctvom ktorej sa zabezpečí proces verejného obstarávania a realizácia účelu, na ktorý sa dotácia poskytuje, ak je žiadateľom obec alebo vyšší územný celok a ak je predmetom žiadosti dotácia vo výške viac ako 300 000 eur,
17. zmluva o budúcej zmluve medzi obcou alebo vyšším územným celkom a investorom, ktorý zriadi alebo rozšíri svoju prevádzkareň v zóne na realizáciu projektov súvisiacich s rozvojom priemyselnej výroby, výskumu
a vývoja a služieb, ktorá upraví ich vzťahy najmä v oblasti investičného zámeru, zabezpečenia záväzkov investora na obstaranie investície, záväzkov investora na vytvorenie nových pracovných miest v prevádzkarni, ktorú zriadi v zóne na realizáciu projektov súvisiacich s rozvojom priemyselnej výroby, výskumu
a vývoja a služieb, ak je predmetom žiadosti dotácia požadovaná v súvislosti s plnením mimoriadnych a naliehavých úloh súvisiacich s investíciou investora podľa § 7 ods. 4 písm. b),
18. doklad o disponovaní finančnými prostriedkami, ak žiadateľ spolufinancuje účel dotácie podľa § 7 ods. 6 z vlastných zdrojov,
19. doklad o disponovaní finančnými prostriedkami a čestné vyhlásenie o tom, že tieto zdroje nepredstavujú štátnu pomoc ani minimálnu pomoc, ak žiadateľ spolufinancuje účel dotácie podľa § 7 ods. 6 z iných ako vlastných zdrojov.“.

 Poznámky pod čiarou k odkazom 23, 23b, 25 až 27 znejú:

„23) § 8a ods. 5 zákona č. 523/2004 Z. z. v znení neskorších predpisov.

23b) § 60 ods. 3 vyhlášky Úradu geodézie, kartografie a katastra Slovenskej republiky
č. 461/2009 Z. z., ktorou sa vykonáva zákon Národnej rady Slovenskej republiky
č. 162/1995 Z. z. o katastri nehnuteľností a o zápise vlastníckych a iných práv
k nehnuteľnostiam (katastrálny zákon) v znení neskorších predpisov.

25) § 139 ods. 1 zákona č. 50/1976 Zb. v znení neskorších predpisov.

26) Zákon Slovenskej národnej rady č. 138/1992 Zb. o autorizovaných architektoch
a autorizovaných stavebných inžinieroch v znení neskorších predpisov.

27) Zákon č. 382/2004 Z. z. o znalcoch, tlmočníkoch a prekladateľoch a o zmene
a doplnení niektorých zákonov v znení neskorších predpisov.“.

1. V § 10 odsek 8 znie:

„(8) Prílohy podľa odseku 6 písm. a) až f) a i), ktoré vyhotovuje žiadateľ sa predkladajú
v elektronickej podobe autorizované kvalifikovaným elektronickým podpisom.21) Prílohy podľa odseku 6, ktoré nevyhotovuje žiadateľ sa predkladajú
v podobe kópie alebo zaručenej konverzie.27a) Prílohy podľa prvej a druhej vety okrem príloh podľa odseku 6 písm. c) prvého bodu a druhého bodu nesmú byť ku dňu podania žiadosti staršie ako štyri mesiace.“.

Poznámka pod čiarou k odkazu 27a znie:

„27a) § 35 ods. 2 zákona č. 305/2013 Z. z. v znení neskorších predpisov.“.

1. V § 11 ods. 2 sa za slovo „republiky“ vkladá čiarka a slová „ak odsek 4 neustanovuje inak“.
2. V § 11 ods. 3 sa na konci pripája táto veta: „Podrobnosti o zložení a postupe komisie pri vyhodnocovaní žiadosti upravuje štatút komisie, ktorý schvaľuje minister hospodárstva Slovenskej republiky.“.
3. V § 11 sa za odsek 3 vkladá nový odsek 4, ktorý znie:

„(4) Žiadosti, ktorých predmetom je dotácia požadovaná v súvislosti s plnením mimoriadnych a naliehavých úloh súvisiacich s investíciou investora podľa § 7 ods. 4 písm. b) alebo realizáciou činností uvedených v projekte schválenom vládou podľa § 7 ods. 4 písm. c) posudzuje a vyhodnocuje ministerstvo. O schválení alebo zamietnutí žiadosti rozhodne minister hospodárstva Slovenskej republiky.“.

Doterajšie odseky 4 až 7 sa označujú ako odseky 5 až 8.

1. V § 11 ods. 5 sa čiarka nahrádza bodkou a vypúšťajú sa slová „okrem dotácie podľa § 3 ods. 4.“.
2. V § 11 sa za odsek 5 vkladajú nové odseky 6 a 7, ktoré znejú:

 „(6) Zmluva o poskytnutí dotácie obsahuje

* 1. označenie zmluvných strán,
	2. účel, na ktorý sa dotácia poskytuje,
	3. výšku poskytnutej dotácie,
	4. číslo účtu vo formáte medzinárodného bankového čísla účtu (IBAN) vedeného
	v banke alebo pobočke zahraničnej banky, na ktorý sa dotácia poukazuje,
	5. podmienky poskytnutia a použitia dotácie,
	6. podmienky a povinnosti spolufinancovania účelu dotácie, ak k nemu dochádza,
	7. práva a povinnosti zmluvných strán,
	8. podmienky zúčtovania dotácie a termín odvodu nepoužitých finančných prostriedkov a výnosov z prostriedkov štátneho rozpočtu,
	9. číslo účtu vo formáte medzinárodného bankového čísla účtu (IBAN) vedeného v Štátnej pokladnici, na ktorý sa poukazujú nepoužité finančné prostriedky a výnosy
	z prostriedkov štátneho rozpočtu,
	10. dôvody a spôsob odstúpenia od zmluvy,
	11. možnosť jednorazového alebo postupného čerpania dotácie,
	12. záväzok prijímateľa dotácie, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu v príslušnom rozpočtovom roku,
	13. spôsob a postup vrátenia poskytnutej dotácie pri neplnení podmienok poskytnutia a použitia dotácie.

(7) Ministerstvo za účelom poskytnutia dotácie vyhlasuje výzvy na predkladanie žiadostí o poskytnutie dotácie, ak tento zákon neustanovuje inak.“.

Doterajšie odseky 6 až 8 sa označujú ako odseky 8 až 10.

1. V § 12 ods. 2 písmeno c) znie:

„c) úhradu miezd, platov, odvodov, služobných príjmov a iných náhrad a osobných vyrovnaní, okrem dotácie podľa § 3 ods. 1 písm. b), c) a d), § 4, 6 a 8; dotáciu podľa § 6 možno použiť na úhradu miezd, platov, odvodov, služobných príjmov a iných náhrad a osobných vyrovnaní len v rozsahu a za podmienok stanovených v zmluve
o poskytnutí dotácie,“.

1. V § 12 ods. 6 sa na konci pripája táto veta: „Žiadateľ, ktorý je obcou alebo vyšším územným celkom bezúhonnosť nepreukazuje.“.
2. Prílohy č. 1 a 2 sa vypúšťajú.
3. Slová „číslo účtu v banke alebo v pobočke zahraničnej banky“ sa v celom texte zákona nahrádzajú slovami „číslo účtu vo formáte medzinárodného bankového čísla účtu (IBAN) vedeného v banke alebo pobočke zahraničnej banky“.

Čl. II

Tento zákon nadobúda účinnosť 1. marca 2023.

 prezidentka Slovenskej republiky

predseda Národnej rady Slovenskej republiky

 predseda vlády Slovenskej republiky